“ม.มหิดล” ร่อนแถลงพบบุคลากรสงสัยติดเชื้อ “โควิด-19” รอผลตรวจ-เฝ้าระวังใกล้ชิด
"ม.มหิดล" ร่อนแถลงพบบุคลากรสงสัยติดเชื้อ "โควิด-19" รอผลตรวจ-เฝ้าระวังใกล้ชิด
"ม.มหิดล" ร่อนแถลงพบบุคลากรสงสัยติดเชื้อ "โควิด-19" รอผลตรวจ-เฝ้าระวังใกล้ชิด
26 ก.พ. 2563

มหาวิทยาลัยมหิดล เผยแพร่คำแถลงของ ศาสตราจารย์ นายแพทย์บรรจง มไหสวริยะ รักษาการแทนอธิการบดีมหาวิทยาลัยมหิดล กรณีการเฝ้าระวังการระบาดของโรคติดเชื้อไวรัสโคโรนา 2019 (COVID-19) ในมหาวิทยาลัยมหิดล โดยคำแถลงระบุว่า เนื่องจากมีบุคลากรที่อยู่ในข่ายต้องสงสัยว่าอาจสัมผัสเชื้อไวรัสโคโรนา 2019 (COVID- 19) จากการเดินทางกลับมาจากประเทศกลุ่มเสี่ยงที่มีการระบาดต่อเนื่อง และมีอาการไข้ภายใน 14 วัน
ขณะนี้ มหาวิทยาลัยได้ให้การดูแลอย่างใกล้ชิด และอยู่ในระหว่างรอผลการตรวจยืนยัน และได้มีการดูแลผู้ที่สัมผัสกับบุคลากรดังกล่าวตามประกาศของกระทรวงสาธารณสุข และกระทรวงการอุดมศึกษา วิทยาศาสตร์วิจัย และนวัตกรรม อย่างเคร่งครัด